Mestská   časť   Bratislava  -  Nové  Mesto
__________________________________________________

Materiál na zasadnutie
Miestneho zastupiteľstva 
Dňa: 26. 6. 2012

N á v r h
Na prenájom pozemku a školských priestorov na ZŠ Kalinčiakova 
pre Športový klub LP DOMINO za účelom využívania priestorov v rámci tréningového procesu

––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Mgr. Rudolf Kusý                					1. Návrh uznesenia                                 
starosta MČ BNM	                        				2. Dôvodovú správu                                        
			     				        		3. Zmluva o nájme 

                                                                                                      

Spracovateľ:                                                               	            Stanovisko právnej
Dušan Noga						                        skupiny:
riaditeľ ZŠ Kalinčiakova					            - súhlasné

Na rokovanie prizvať :

jún 2012

Návrh uznesenia

Miestne zastupiteľstvo

					s ch v a ľ u j e

prenájom nehnuteľnosti v k. ú. Nové Mesto, obec Bratislava III – Nové Mesto, okres Bratislava III, evidovanej v katastri nehnuteľností Správou katastra pre hlavné mesto SR Bratislavu na LV č. 3749, a to:
-	pozemku registra „C“ KN parc. č. 15140/8 – zastavané plochy a nádvoria o výmere 1428 m2, budova školy so súpisným číslom 117 v katastrálnom území Nové Mesto, 
-	pozemku registra „C“ KN parc. č. 15140/2 – zastavané plochy a nádvoria o výmere 15492m2, 
na ktorých sa nachádzajú futbalové ihrisko, šatňa, pohybová telocvičňa a sociálne zariadenie v celkovej výmere 6 500 m2 vonkajších plôch a 80,47 m2 vnútorných plôch.

pre Športový klub LP DOMINO so sídlom  Okružná 13, 821 04 Bratislava, IČO: 31 957 404 
ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu určitú jeden rok počnúc 01.7.2012, za nájomné za vonkajší priestor vo výške:

1 €/rok

-	s pripomienkami
-	bez pripomienok

Dôvodová správa
Základná škola Kalinčiakova 12, Bratislava – Nové Mesto má v správe trávnaté futbalové ihrisko, ktoré bolo zrekonštruované po MS v ľadovom hokeji v spolupráci so zväzom ľadového hokeja. Jeho ročná prevádzka pre školu predstavuje cca 15 000 € (bežná sezónna úprava spočívajúca v prevzdušňovaní „štoplerom“, smykovaní, pieskovaní, podsievaní, chemickom ošetrovaní, hnojení, valcovaní a pravidelnom kosení (min 2 x týždenne v sezóne) a polievaní (denne). 
Vzhľadom na súčasnú finančnú situáciu školy (škola má v súčasnosti 262 žiakov), pridelené prostriedky nestačia na bežnú prevádzku školy. Prevádzková náročnosť školy je jednou z najväčších v MČ BNM, škola hľadala možného nájomcu na poobedňajší čas, aby bola zachovaná primeraná kvalita futbalového ihriska a zároveň by spolupráca s nájomcom mohla priniesť zväčšený záujem o športové futbalové triedy. Nakoľko futbalový klub ŠK Slovan Bratislava a ani Inter Bratislava nejavili záujem (napriek tomu, že im to bolo ponúknuté), prevádzkovať toto ihrisko v popoludňajšom čase, rozhodli sme sa nadviazať spoluprácu s klubom, ktorý sa v našom meste v posledných rokoch najviac rozvíja, ŠK Domino z MČ Ružinov – Trnávka. Po niekoľkomesačnom rokovaní sme sa nakoniec dohodli na podmienkach nájmu v podobe predkladanej zmluvy o nájme. 
Pre vedenie školy je zmluva prijateľná, nenaruší priebeh výchovno – vzdelávacieho  procesu a popoludňajšiu činnosť žiakov školy. Čiastočne bude obmedzený tréningový proces hokejových prípraviek a športových hokejových tried HC Slovan Bratislava v popoludňajšom čase, čo sa však dá po vzájomnej dohode trénerov vyriešiť. 
Vzhľadom na už spomínaný nedostatok financií pre školu, odporúčame podporiť podpísanie tejto zmluvy, aby sme zachovali adekvátnu kvalitu ihriska pre našich žiakov.

Návrh na prenájom školských priestorov bol prerokovaný v školskej komisii 04.06.2012 a školská komisia ho odporučila schváliť: 	s pripomienkami
bez pripomienok